ওমরের হৃদয় আরও কোমল হতে লাগল। আবেগ তাড়িত হয়ে পড়লেন তিনি। কালক্ষেপণ না করে ছুটলেন আকরাম (রা.) এর ঘরের দিকে। নবী কারিম (সা.) এর কাছে। সঙ্গে খাব্বাব (রা.) ও ভগ্নিপতি সাইদ ইবনে যুবায়ের। আকরাম (রা.) এর ঘরে প্রবেশ করেই নবী (সা.) এর সাক্ষাৎ। যেন তিনি ওমরের অপেক্ষায়ই ছিলেন। ওমরের জামার আঁচল ধরে বললেনÑ ‘এত দেরি করলে কেন ওমর? ওমর কাঁদতে কাঁদতে কালেমা পড়লেন। উপস্থিত সবাই সুউচ্চ তাকবির ধ্বনি দিলেন। সেই ধ্বনিতে গুঞ্জরিত হলো মক্কার প্রতিটি অলি-গলি। ওমর অন্তর্ভুক্ত হলেন ‘রাদিয়াল্লাহু আনহু’ এর জামাতে।